als_Latn dik_Latn sag_Latn
07.02.2008, - E Enjte
Ministri i arsimit z. Enver Hoxhaj vizitoi komunën e Kamenicës dhe fshatin Zhegër të komunës së Gjilanit
Investimi në Infrastrukturë shkollore është me vlerë nacionale
Enver Hoxhaj: ’’Do të ndërtojmë shkolla të reja të cilat do ti përmbushin kërkesat dhe standardet për një kohë të gjatë, kudo që është e nevojshme në Kosovë, ky është objektiv i MASHT dhe hapi i parë drejt rritjes së cilësisë në arsim’’
Në kuadër të “Javës për Infrastrukturë në Arsim” ministri i Arsimit, Shkencës dhe Teknologjisë ka vizituar komunën e Kamenicës me ç’rast ka zhvilluar një bisedë të shkurtër me udhëheqësit e këtushëm. Temë bisede ishte rrjedhat në arsim, vështirësitë, sukseset, veçanërisht hapësira shkollore.
Kryetari i komunës së Kamenicës, z. Begzad Sinani dhe drejtori komunal i arsimit Muhamet Kallaba e njoftuan ministrin me rrjedhat e punës në këtë komunë dhe shtruan nevojën e ngutshme për ndërtim të objektit të ri shkollor. Ndërkaq, ministri Hoxhaj mes tjerash tha se: ”Jam këtu që të konfirmoj gatishmërinë e MASHT që të përmbushë kërkesën tuaj për ndërtimin e shkollës fillore 9 klasëshe në lagjen “Malësia” të qytetit tuaj. Së shpejti në Kosovë nuk do të ketë më mësim në tri ndërrime dhe orë të shkurtuara mësimore. Nga 1 shtatori nuk do të ketë më as kontejner. Investimi në infrastrukturë shkollore, vazhdoi ministri është investim me vlerë nacionale dhe është prioritet i Qeverisë së Kosovës dhe të MASHT. Ju do të siguroni lokacionin(terrenin) për ndërtim, dokumentacionin e nevojshëm juridik,dhe planet e detajuara të objektit shkollor që do të duhej të ishte i mjaftueshëm për një kohë të gjatë, theksoi ai. Gjatë qëndrimit në Kamenicë ministri Hoxhaj ka vizituar shkollën fillore “Fan Noli” dhe lokacionin ku mendohet të ndërtohet objekti i ri shkollor. Me të kthyer në Gjilan ministri Hoxhaj për disa çaste ka zhvilluar një bisedë të shkurtër me bordin e prindërve të shkollave fillore dhe të mesme të qytetit të cilëve iu drejtua me fjalët: “Do të jem në shërbimin tuaj kurdoherë për të mirën e fëmijëve tuaj (nxënësve) në aspektin e arsimimit dhe edukimit, përgatitjes së tyre për jetë. Së pari do të zgjerojmë hapësirën shkollore kudo që është e nevojshme në Kosovë më qëllim të rritjes së cilësisë në arsim dhe pastaj do të merrem me çështje të tjera me interes, tha në fund ministri Hoxhaj në këtë takim të rastësishëm. Ndërkaq në orët e vona ministri ka vizituar fshatin Zhegër të komunës së Gjilanit, përkatësisht shkollën fillore “Agim Ramadani” dhe vendin ku do të ndërtohet objekti i ri i shkollës 9 klasëshe.
<<< Kthehu prapa | Shtyp këtë artikull | Dërgo me email | A A A
24.04.2015, - E Premte
MAShT dhe BB diskutuan rreth draftit “Projekti për Përmirësimin e Sistemit të Arsimit në Kosovë”
Ministri i Arsimit, Shkencës dhe Teknologjisë, z. Arsim Bajrami, mori pjesë në prezantimin e draftit të projektit të...
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn